cyanic-selkie/wikianc huggingface dataset:
Jenson Button
2003
Button menghadapi kebencian daripada rakan sepasukan barunya, Villeneuve, yang mencadangkan yang Button telah diupah kerana rupa paras dan bukan kemampuannya, dan membandingkan Button dengan "ahli kumpulan boy band". Button membalas dengan menafikan yang beliau tidak mempunyai apa-apa untuk dibuktikan kepada Villeneuve; "Saya bukan di sini untuk dihormati oleh Jacques', saya di sini untuk menang dan menggerakkan pasukan ke hadapan". Hubungan mereka tidak bertambah baik selepas Grand Prix pembuka tirai di Australia. Villeneuve sepatutnya memasuki pit, tetapi tetap berada di litar untuk membuat satu lagi pusingan tambahan dan memasuki pit apabila Button dipanggil masuk, dan ini menyebabkan Button terpaksa menunggu di lorong pit manakala kereta Villeneuve diservis. Villeneuve menyalahkan "masalah radio", tetapi kedua-dua Button dan ketua pasukan, David Richards, tidak percaya akan kata-kata Villeneuve. Prestasi Button pada enam perlumbaan pertama amat memberangsangkan, dan mendapat lapan mata (sistem mata pada tahun tersebut diubah, dan lapan pemandu teratas akan mendapat mata), termasuk mendapat tempat keempat di Grand Prix Austria, manakala Villeneuve hanya mendapat tiga mata. Button terbabas pada sesi latihan bebas pada hari Sabtu di Monaco, dan tidak sedarkan diri selepas kejadian tesebut. Beliau ditahan di hospital semalaman. Walaupun selepas kemalangan tersebut, Button masih mahu berlumba, tetapi telah ditarik balik oleh pasukannya atas nasihat perubatan. Beliau juga terlepas ujian satu hari di Monza, tetapi diumumkan bahawa Button cukup sihat untuk berlumba di Montreal. Beliau terus mengatasi rakan sepasukannya (walaupun Villeneuve bersara banyak kali disebabkan oleh masalah mekanikal), dan ini membantu Button untuk membina semula reputasinya yang goyah sebelum ini. Sebelum perlumbaan penutup tirai di Jepun, Villeneuve kehilangan kerusi perlumbaannya di BAR, dan kini Button bekerjasama dengan Takuma Sato. Button mendapat tempat keempat pada perlumbaan ini, dan menduduki tempat kesembilan dalam Kejuaraan Pemandu dengan 17 mata. thumb|left|Button memandu untuk [[British American Racing|BAR di Grand Prix Amerika Syarikat 2004.]]
2004
Musim adalah musim pertama di mana Button adalah pemandu yang lebih berpengalaman dalam pasukannya. Beliau bercita-cita tinggi untuk musim ini, dan berkata: "Tahun ini saya boleh menjadi pemandu baris hadapan. Kami mahu bersaing bersama pasukan teratas. Saya mahu mendapat mata secara konsisten dalam menamatkan perlumbaan di atas podium." Beliau mendapat podium pertamanya pada perlumbaan kedua musim ini dengan mendapat tempat ketiga di Grand Prix Malaysia, dan berkata, "Tidak ada perkataan untuk menggambarkan perasaan podium pertama anda". Dua minggu kemudian di Bahrain, Button sekali lagi mendapat tempat ketiga. Pada perlumbaan seterusnya di Imola, beliau mendapat petak pertamanya yang sulung, dan menamatkan perlumbaan di tempat kedua, di belakang Michael Schumacher. Keputusan Button pada musim ini adalah amat menarik. Beliau mendapat 10 podium dalam 18 perlumbaan, dan gagal untuk mendapat mata dalam tiga perlumbaan sahaja. Button mendapat tempat ketiga dalam Kejuaraan Pemandu, di belakang kedua-dua pemandu Ferrari yang benar-benar berkuasa, dan membantu BAR untuk mendapat tempat kedua dalam Kejuaraan Pengeluar.
Pada bulan Ogos, Button terlibat dalam pertikaian kontrak. Pada 5 Ogos, Button memilih untuk meninggalkan BAR dan menandatangani kontrak dua tahun untuk kembali ke Williams. Ini amat menghairankan, kerana setakat ini musim Button amat baik, manakala pasukan Williams terpaksa bergelut. BAR, bagaimanapun menegas bahawa mereka mempunyai hak untuk melaksanakan pilihan mereka untuk mengekalkan Button. Pengurusan Button berhujah dengan mengatakan pilihan BAR itu tidak sah kerana ia mengandungi klausa yang membenarkan Button untuk meninggalkan pasukan jika BAR berisiko kehilangan enjin Honda mereka. Mereka merasakan bahawa kontrak yang baru ditandatangani pada musim panas untuk Honda untuk membekalkan enjin untuk BAR belum dimuktamadkan, dan dengan itu Button bebas untuk menyertai pasukan lain. Pertikaian itu pergi ke Lembaga Pengiktirafan Kontrak Formula Satu, yang memihak kepada BAR pada 20 Oktober, dan memaksa Button untuk kekal bersama BAR. Dua lelaki yang berada di tengah-tengah pertikaian itu kemudiannya dipecat daripada jawatan mereka: ketua pasukan, David Richards, telah digantikan oleh Nick Fry selepas Honda membeli 45 peratus daripada perniagaan BAR; dan Button dipisahkan daripada pengurusnya, John Byfield, dan berkata beliau telah diberikan nasihat yang buruk.
2005
Walaupun dengan perbalahan tersebut, Button menegaskan yang beliau mempunyai sokongan penuh pasukan itu, dan yakin untuk musim 2005. Beliau gagal untuk mencapai keputusan yang baik pada permulaan musim ini. Prestasi pasukan BAR agak teruk di Australia; dan pada perlumbaan berikutnya di Malaysia, kedua-dua kereta bersara selepas mengalami masalah enjin selepas hanya tiga pusingan. Dua minggu kemudian di Grand Prix Bahrain, Button berjuang sehingga ke tempat keempat selepas memulakan perlumbaan di tempat kesebelas, sebelum masalah klac memaksanya untuk bersara. Permulaan musim ini yang teruk hanya menjadi lebih buruk di Grand Prix San Marino. Button mendapat tempat ketiga, tetapi selepas pemantauan yang dijalankan selepas perlumbaan, keretanya didapati mempunyai tangki minyak kedua yang disimpan di dalam tangki utama, dan selepas kedua-dua tangki minyak tersebut dikosongkan, berat keretanya berada di bawah berat yang ditetapkan oleh FIA. Walaupun steward perlumbaan tidak mengambil sebarang tindakan, FIA menfailkan rayuan terhadap keputusan itu dan kes tersebut telah diperiksa oleh Mahkamah Rayuan Antarabangsa FIA. Ia tidak dapat dibuktikan bahawa BAR sengaja menipu; walau bagaimanapun, BAR melanggar peraturan sukan dan mata kejuaraan kedua-dua pemandu telah dilucutkan dari perlumbaan San Marino dan dilarang untuk berlumba dalam dua perlumbaan yang akan datang.
thumb|right|Button di [[Grand Prix Kanada 2005, di mana beliau mendapat petak pertama.]] Di Grand Prix Eropah, BAR masih bergelut dan Button mendapat kesepuluh. Beliau mengejutkan semua orang dengan mendapat petak pertama di Montreal, tetapi terbabas pada pusingan ke-47 ketika berada di tempat ketiga. Di Grand Prix Amerika Syarikat, kesemua pasukan yang menggunakan tayar Michelin, termasuk BAR, terpaksa menarik diri daripada perlumbaan. Ini bermakna Button dan Sato masih belum mendapat mata selepas sembilan perlumbaan. Walau bagaimanapun, keadaan berubah bagi Button, selepas beliau mendapat mata dalam kesemua perlumbaan seterusnya dalam kalendar musim ini. Beliau menamatkan dua perlumbaan di podium, dengan mendapat tempat ketiga di Jerman dan Belgium. Button menamatkan musim di tempat kesembilan dan BAR mendapat tempat keenam dalam Kejuaraan Pengeluar. Untuk tahun kedua berturut-turut, Button mempunyai pertikaian kontrak yang melibatkan BAR dan Williams. Button telah menandatangani pra-kontrak untuk memandu bersama Williams pada tahun 2006, tetapi kini percaya prospeknya akan menjadi lebih baik bersama BAR, dan beliau tidak terikat dengan kontrak bersama Williams. Frank Williams menegaskan bahawa kontrak tersebut terikat dengan Button. Pasukan Frank Williams memerlukan Button untuk memenuhi beberapa kewajipan dalam kontrak bersama penaja. Selepas berbincang selama beberapa minggu, Williams bersetuju untuk melepaskan Button dalam sebuah pertukaran yang dianggarkan sebanyak £18 juta dalam pampasan. BAR membawa masuk pemandu berpengalaman, Rubens Barrichello dari Ferrari untuk menjadi rakan sepasukan Button, dengan menggantikan Takuma Sato. Pada bulan Oktober, Honda membeli baki 55 peratus syarikat BAR daripada British American Tobacco, dan BAR dinamakan semula sebagai Honda Racing F1. Button berkata pada masa itu, "Honda membeli BAR adalah berita yang hebat dan benar-benar menunjukkan komitmen mereka untuk memenangi kejuaraan dunia".
2006
thumb|left|Button di [[Grand Prix Bahrain 2006.]] Pasukan Honda menunjukkan prestasi yang baik dalam ujian sebelum musim 2006, dan dibantu oleh sumber-sumber tambahan yang kini boleh didapati daripada Honda, Button amat yakin ketika berada di dalam kereta. Bahagian awal musim 2006 terbukti amat sukar bagi Button. Pada perlumbaan pembuka tirai, beliau mendapat lima mata dengan mendapat tempat keempat, dan menamatkan perlumbaan di atas podium di Malaysia. Di Australia, beliau mendapat petak pertama, tetapi dipintas oleh Fernando Alonso dan Kimi Räikkönen pada selekoh pertama. Selepas tempoh kereta keselamatan, Button berada di tempat kelima sebelum enjin keretanya meledak pada selekoh terakhir pada pusingan terakhir. Beliau berhenti beberapa meter sebelum garisan penamat untuk mengelakkan dirinya dikenakan penalti enjin. Pada perlumbaan tuan rumahnya di Silverstone, beliau memulakan perlumbaan di tempat ke-19. Beliau terbabas pada pusingan kelapan disebabkan oleh kebocoran minyak enjin.
thumb|right|Button memulakan perlumbaan di hadapan [[Rubens Barrichello di Grand Prix Kanada 2006.]] Di Grand Prix Kanada, Button memulakan perlumbaan di hadapan Barrichello, dan ia merupakan kali pertama beliau berbuat demikian sejak perlumbaan di Imola, tetapi menamatkan perlumbaan di tempat kesembilan dan gagal mengutip sebarang mata. Beliau bersara di Grand Prix Amerika Syarikat selepas terlibat dalam sebuah kemalangan yang melibatkan beberapa pemandu yang lain, dan sekali lagi di Grand Prix Perancis disebabkan oleh kegagalan enjin. Di Grand Prix Jerman, Button melayakkan diri di tempat keempat. Selepas berada di tempat ketiga untuk sementara waktu, Button akhirnya mendapat tempat keempat.
Lapangan Terbang Tortoli
Lapangan Terbang Tortoli adalah sebuah lapangan terbang yang terletak di bandar Tortoli, Itali.
Jenson Button
2006
thumb|right|Button memenangi perlumbaan pertamanya di [[Grand Prix Hungary 2006.]] Button memenangi perlumbaan pertamanya pada tahun 2006 di Grand Prix Hungary yang penuh dengan huru-hara. Beliau memulakan perlumbaan di tempat ke-14 selepas menerima penalti sepuluh-petak kedudukan kerana menukar enjin. Perlumbaan ini telah diganggu oleh hujan lebat, dan Button memintas beberapa pemandu pada awal perlumbaan - termasuk pencabar kejuaraan, Michael Schumacher - dan berada di tempat kesepuluh sehingga pusingan keempat. Berikutan persaraan Kimi Räikkönen dan Fernando Alonso, beliau memenangi perlumbaan ini di hadapan Pedro de la Rosa dan Nick Heidfeld. Button adalah pemandu British yang pertama untuk memenangi sebuah perlumbaan sejak David Coulthard pada bulan Mac 2003, dan merupakan pemandu Inggeris yang pertama untuk memenangi sebuah perlumbaan sejak Johnny Herbert, yang memenangi Grand Prix Eropah 1999. Button adalah pemandu kedua selepas Räikkönen untuk memenangi sebuah perlumbaan walaupun menerima penalti kerana menukar enjin. Button mendapat tempat keempat atau kelima pada setiap lima perlumbaan seterusnya dan menamatkan musim dengan mendapat podium pada perlumbaan penutup tirai di Brazil. Sepanjang enam perlumbaan terakhir musim ini, Button mendapat lebih banyak mata (35) daripada mana-mana pemandu yang lain.
Lapangan Terbang Tortoli
Lapangan Terbang Tortoli terletak pada kedudukan Latitud N39* 55.1200', Longitud E09* 40.9925' pada ketinggian 7.01 meter dari aras laut..
Jenson Button
2007
Pada tahun, Button sekali lagi bersaing untuk pasukan Honda bersama Barrichello. Beliau tidak dapat mengambil bahagian dalam ujian musim sejuk kerana sebelum musim ini bermula, beliau mengalami keretakan tulang rusuk, yang berlaku dalam sebuah perlumbaan kart pada akhir tahun 2006. Bekas juara dunia British, Damon Hill, mengatakan yang beliau mempunyai keraguannya tentang harapan Button untuk menjadi pesaing kejuaraan di Honda sepanjang musim yang akan datang, dengan mengatakan, "jika dia serius... dia perlu memandu dalam sebuah kereta yang merupakan pesaing kejuaraan".
thumb|left|Button memandu untuk [[Honda Racing F1|Honda di Grand Prix British 2007.]] Pada perlumbaan pembuka tirai di Australia, Button hanya mendapat tempat ke-14 pada pusingan kelayakan selepas mengalami masalah dengan pengendalian kereta. Perlumbaannya diburukkan lagi selepas menerima penalti pandu-lalu pit, kerana memecut di lorong pit dan akhrinya mendapat tempat ke-15. Dua perlumbaan seterusnya di Malaysia dan Bahrain juga tidak begitu memuaskan. Button mendapat tempat ke-12 di Malaysia, di belakang Barrichello, dan gagal untuk melengkapkan pusingan pertama di Bahrain selepas berlanggar dengan pemandu Red Bull Racing, David Coulthard pada selekoh keempat. Di Grand Prix Perancis, Button mendapat tempat kelapan, dan ia merupakan mata kejuaraan yang pertama bagi Honda bagi tahun 2007. Berikutan Grand Prix British, ia telah diumumkan bahawa Button akan kekal dengan Honda pada tahun.
2008
thumb|Button memandu untuk Honda di [[Grand Prix China 2008.]] Button kekal bersama Honda bagi tahun, dan terus bekerjasama dengan Barrichello. Honda RA108 terbukti tidak kompetitif, dan Button hanya mendapat mata di Grand Prix Sepanyol dengan mendapat tempat keenam, dan gagal menamatkan perlumbaan di hadapan penyokong tuan rumah di Silverstone, di mana Barrichello mendapat tempat ketiga. Pada 5 Disember 2008, Honda mengumumkan bahawa mereka telah menarik diri dari Formula Satu akibat krisis ekonomi global, dan meninggalkan Button tanpa pasukan untuk berlumba pada tahun, dan bergantung kepada pasukan untuk mencari pembeli
Brawn GP (2009)
Pada 5 Mac 2009, ia telah diumumkan bahawa bekas pasukan Honda akan berlumba pada tahun 2009 sebagai Brawn GP, selepas dibeli oleh Ross Brawn, iaitu ketua pasukan sebelumnya, Honda Racing. Button dan Rubens Barrichello telah disahkan sebagai pemandu pasukan itu untuk tahun 2009, dengan 50% gaji Button dilaporkan telah dipotong sebagai sebahagian daripada perjanjian itu. Pada separuh musim pertama tahun ini, pasukan Brawn mendapat manfaat daripada reka bentuk peresap yang berkontroversi, yang memberikan kelebihan kepada Brawn GP, berbanding dengan pasukan yang tidak menggunakan reka bentuk tersebut. Dengan ini, Button memenangi enam daripada tujuh perlumbaan pertama pada musim ini.
Button mendapat petak pertama di Australia, dan ia merupakan petak pertama Brawn GP yang sulung, dengan Barrichello berada di belakangnya di tempat kedua. Button kemudiannya memenangi perlumbaan tersebut, dan pasukan mendapat keputusan 1-2 pada penampilan sulung mereka. Satu minggu kemudian, Button mengulangi pencapaian ini, dengan mendapat petak pertama dan memenangi Grand Prix Malaysia. Perlumbaan tersebut dipendekkan kerana diganggu oleh hujan lebat, dan hanya separuh mata diberikan kepada Button dan pelumba yang mendapat mata pada perlumbaan ini. Di Grand Prix China, Button mendapat tempat ketiga, di belakang pemandu Red Bull, Sebastian Vettel dan Mark Webber, tetapi memenangi perlumbaan seterusnya di Bahrain, walaupun memulakan perlumbaan di tempat keempat.
thumb|left|Button memenangi [[Grand Prix Sepanyol 2009.]] Perlumbaan kelima pada musim ini diadakan di Circuit de Catalunya di Barcelona. Selepas Formula Satu kembali ke Eropah, kebanyakan pasukan mengemaskini kereta mereka, termasuk pengubahsuaian pada kereta Button, iaitu Brawn BGP 001, yang masih belum diubah sejak musim bermula. Button mendapat petak pertama, dan ia merupakan petak pertamanya yang ketiga pada musim ini. Pada mulanya, kedua-dua Button dan Barrichello merancang untuk melakukan tiga perhentian pit semasa perlumbaan; walau bagaimanapun, selepas Button dipintas oleh Barrichello pada selekoh pertama, Button telah beralih kepada strategi dua perhentian, dan akhirnya Button memenangi perlumbaan ini. Barrichello yang tidak begitu gembira, merasakan yang dirinya telah dijadikan sebagai korban oleh pasukan untuk membantu Button, dan berkata: "Jika saya dapat tahu yang pasukan memihak kepada Jenson, saya akan bersara esok".
Di Grand Prix Monaco, Button mendapat petak pertamanya yang keempat pada musim ini, dan berkata, "Ia adalah pusingan terbaik saya pada hujung minggu ini dan pasti ia adalah salah satu pusingan yang terbaik yang pernah saya lakukan." Button kemudiannya memenangi perlumbaan ini, dan ia merupakan kemenangan ketiganya berturut-turut. Di Turki, Button mendapat tempat kedua pada pusingan kelayakan, di belakang Vettel tetapi kesilapan pada pusingan pertama dari pemandu Jerman tersebut membenarkan Button untuk mendahului perlumbaan dan akhirnya memenangi perlumbaan keempatnya berturut-turut. Ini bermakna Button telah memenangi enam daripada tujuh perlumbaan pertama pada musim pada ini. Pencapaian ini hanya pernah dilakukan oleh Alberto Ascari, Juan Manuel Fangio, Jim Clark dan Michael Schumacher, dan mereka akhirnya memenangi kejuaraan dunia. Penguasaan Button pada musim ini berakhir di Grand Prix British. Selepas perlumbaan ini, beliau gagal untuk memenangi sebarang perlumbaan. Button mendapat tempat keenam di Silverstone, diikuti oleh tempat kelima di Jerman, selepas kereta Red Bull menguasai kedua-dua perlumbaan. Brawn GP berharap yang mereka akan mendapat keputusan yang kukuh di Grand Prix Hungary, kerana kereta mereka telah dikemaskini dan biasanya beraksi dengan baik dalam keadaan yang panas. Bagaimanapun, Button bergelut dengan suhu tayar dan mendapat tempat ketujuh, sekaligus mendapat keputusan terburuknya pada musim ini. Semasa berlumba, beliau bertanya kepada pasukannya di radio, "Bagaimana kereta ini boleh menjadi begitu teruk pada masa ini?".
thumb|left|Button di [[Grand Prix Abu Dhabi 2009.]] Nasib malangnya berterusan di Valencia, di mana beliau memulakan perlumbaan di belakang rakan sepasukannya, dan hanya dapat menamatkan perlumbaan di tempat ketujuh. Barrichello memenangi perlumbaan ini, dan merapatkan jurang dengan Button dalam kejuaraan. Martin Brundle merasakan yang Button bergelut dengan tekanan dengan mendahului kejuaraan dunia. Pada perlumbaan berikutnya di Spa-Francorchamps, Button terpaksa bersara selepas berlanggar dengan Romain Grosjean pada pusingan pertama. Ini bermakna Button hanya mendapat 11 mata dalam lima perlumbaan, dan ini menyebabkan Barrichello, Vettel dan Webber merapatkan kedudukan mereka dalam kejuaraan kepada Button. Nasib Button berubah di Monza, di mana beliau mendapat tempat keenam pada pusingan kelayakan, sebelum menamatkan perlumbaan di tempat kedua, di belakang rakan sepasukannya. Pada perlumbaan berikutnya di Singapura, Button mendapat tempat ke-12 pada pusingan kelayakan, namun menamatkan perlumbaan di tempat kelima, manakala Barrichello mendapat tempat keenam. Seminggu kemudian di Grand Prix Jepun, kereta Brawn GP bergelut lagi, selepas Barrichello dan Button menamatkan perlumbaan di tempat ketujuh dan kelapan masing-masing. Di Grand Prix Brazil, Button hanya mendapat tempat ke-14 pada sesi kelayakan selepas memilih tayar cuaca hujan yang salah. Button bernasib baik, selepas Vettel mendapat tempat ke-16 pada sesi tersebut, tetapi rakan sepasukan dan saingan terdekat, Barrichello, mendapat petak pertama. Dalam perlumbaan tersebut, Button dibantu oleh insiden yang berlaku pada pusingan pertama, dan berada di tempat ketujuh pada pusingan ketujuh. Beliau kemudiannya berada di tempat kedua, tetapi akhirnya mendapat tempat kelima, dan mendapat mata yang cukup untuk memenangi kejuaraan tahun dengan baki satu perlumbaan. Pada perlumbaan penutup tirai di Abu Dhabi, Button memulakan perlumbaan di belakang Barrichello sekali lagi, tetapi mampu untuk mendapat podium selepas mendapat tempat ketiga.
2010
thumb|right|Button memandu untuk [[McLaren di Grand Prix Bahrain 2010.]]
Berikutan pembelian Brawn oleh Mercedes, Button mengumumkan pada 18 November 2009 bahawa beliau akan meninggalkan pasukan itu untuk menyertai McLaren untuk musim. Beliau menandatangani kontrak tiga tahun, dan dilaporkan menerima £6 juta bagi setiap musim. Beliau memandu bersama bekas juara dunia, Lewis Hamilton. Button berkata beliau menyertai McLaren kerana mahukan motivasi dan cabaran bersaing dengan pemandu seperti Hamilton. Beberapa orang, termasuk bekas pemandu Formula Satu seperti John Watson, Jackie Stewart dan Eddie Irvine, percaya langkah tersebut adalah satu kesilapan, dan Button akan begelut untuk bersaing dengan Hamilton di McLaren.
Di Sepanyol, beliau dipintas oleh Michael Schumacher dan menamatkan perlumbaan di tempat kelima, sebelum bersara di Monaco pada pusingan ketiga. Dengan ini, Button tidak lagi mendahului kejuaraan pemandu, dan jatuh ke tangga keempat, di belakang kedua-dua pemandu Red Bull dan Alonso. Button kemudiannya mendapat tempat kedua di Turki, selepas kedua-dua pemandu Red Bull, Mark Webber dan Sebastian Vettel, yang mendahului perlumbaan, berlanggar dengan satu sama lain. Rakan sepasukan Button, Hamilton, kemudiannya mendahului dan memenangi perlumbaan tersebut. Keputusan tempat kedua ini menaikkan Button ke tangga kedua dalam kejuaraan, hanya di belakang Webber. Di Kanada, beliau sekali lagi mendapat tempat kedua, dan mengekalkan kedudukannya dalam kejuaraan, dan berada 3 mata di belakang rakan sepasukan, Hamilton. Di Grand Prix Eropah di Valencia, Button mendapat tempat kedua dan kekal berada di tangga kedua dalam kejuaraan. Button gagal untuk mendapat podium di Grand Prix British selepas mendapat tempat keempat.
thumb|right|Button terpaksa bersara di selepas berlanggar dengan Sebastian Vettel. Selepas mendapat mata dalam tiga perlumbaan seterusnya, beliau bersara di Grand Prix Belgium selepas radiator kereta Button mengalami kebocoran selepas dilanggar oleh Vettel. Selepas mendapat tempat kedua di Monza, dan mendapat tempat keempat di Singapura dan Jepun. Pada hujung minggu di Grand Prix Brazil, Button dan rombongannya diancam oleh beberapa lelaki bersenjata dalam perjalanan pulang dari pusingan kelayakan di Interlagos, walau bagaimanapun tiada siapa yang cedera semasa kejadian itu berlaku. Button secara matematik tidak berpeluang untuk mempertahankan kejuaraan dunianya selepas mendapat tempat kelima pada perlumbaan ini. Pada perlumbaan penutup tirai di Abu Dhabi, Button mendapat tempat keempat pada pusingan kelayakan. Beliau memintas Alonso pada permulaan, dan berada di tempat ketiga. Selepas Hamilton dan Vettel memasuki pit, Button mendahului perlumbaan. Selepas melakukan 39 pusingan dengan menggunakan tayar pilihan, Button memasuki pit dan akhirnya menamatkan perlumbaan di tempat ketiga, di mana dia beliau menamatkan musim di tangga kelima dalam kejuaraan pemandu.
2011
Tahun bermula dengan perlahan untuk Button dan McLaren, dengan Vettel mendominasi beberapa perlumbaan pertama pada musim ini. Button mendapat tempat kedua di Malaysia, dan ketiga di Sepanyol dan Monaco. Dua minggu kemudian di Kanada, Button memintas Vettel pada pusingan terakhir selepas Vettel melakukan kesilapan ketika berada di bawah tekanan.
Jalan Negeri Kedah K643
Jalan Kota Kuala Muda–Permatang Tengah (Laluan Negeri Kedah K643) ialah jalan raya negeri di Daerah Kuala Muda, Kedah, Malaysia.
Gambaran keseluruhan
Jalan Kota Kuala Muda–Permatang Tengah diselenggarakan oleh Jabatan Kerja Raya Daerah Kuala Muda dengan peruntukan negeri atau Sistem Maklumat Rekod-Rekod Jalan Raya Malaysia (MARRIS). Ia memiliki panjang keseluruhan iaitu, 5.1 km. Di kebanyakan bahagian di Jalan Kota Kuala Muda–Permatang Tengah adalah jalan raya tunggal dua lorong.
Jenson Button
2011
thumb|left|Button meraikan kemenangannya di [[Grand Prix Kanada 2011.]] Button bersara buat kali pertamanya pada musim ini di Grand Prix British, disebabkan oleh kesilapan pada perhentian pit terakhirnya. Di Grand Prix Jerman, beliau bersara untuk kali kedua berturut-turut sejak tahun 2008, selepas mengalami masalah hidraulik. Button menang pada perlumbaan ke-200nya dalam Formula Satu di Grand Prix Hungary, di mana beliau telah memenangi Grand Prix sulungnya pada tahun 2006. Beliau mendapat tempat ketiga di Belgium, setelah memulakan perlumbaan di tempat ke-13 apabila terdapat salah faham antara Button dengan pasukannya pada pusingan kelayakan. Walau bagaimanapun, Button beraksi dengan cemerlang dan memintas Alonso untuk tempat ketiga dengan baki dua pusingan. Beliau mendapat tempat kedua di Monza. Di Singapura, Button mengejar Vettel, yang mendahului perlumbaan dengan baki beberapa pusingan, namun gagal memintas Vettel dan Button terpaksa mendapat tempat kedua. Selepas perlumbaan di Singapura, beliau berada di tangga kedua ke dalam Kejuaraan Pemandu, dan beliau menjadi satu-satunya pemandu yang boleh menghalang Vettel daripada memenangi gelaran keduanya berturut-turut.
Jalan Negeri Kedah K643
Gambaran keseluruhan
Permulaan jajaran Jalan Kota Kuala Muda–Permatang Tengah berada di Kota Kuala Muda bersimpang dengan Jalan Tikam Batu-Pantai Merdeka (Laluan Negeri K14), berdekatan dengan Masjid Kota Raja, Balai Polis Kota Kuala Muda dan Klinik Kesihatan Kota Kuala Muda dan akan menuju ke utara ke Kampung Sungai Emas. Di kilometer 0.8, akan terdapat sebuah jambatan kecil menyeberangi sebatang parit dan pengguna jalan raya sudah berada di kawasan perkampungan Sungai Mas. Kira-kira di kilometer 2, jalan raya akan selekoh ke arah barat laut melalui kawasan Kampung Sungai Mas dan Kampung Sungai Mas Hujung. Di Kampung Bukit Berangan tepatnya di kilometer 4, Jalan Kota Kuala Muda–Permatang Tengah akan bersimpang dengan Jalan Kampung Bukit Berangan (Laluan K644), laluan alternatif ke Kampung Sungai Meriam. Selepas melepasi persimpangan tersebut, akan terdapat Bukit Meriam di tepi jalan raya. Jajaran laluan K643 akan berakhir di Kampung Permatang Tengah bersimpang dengan jalan raya yang sama iaitu, K17.
Jenson Button
2011
thumb|right|Button memenangi perlumbaan ketiganya pada musim 2011 di. Sebelum Grand Prix Jepun, Button menandatangani lanjutan kontrak berbilang tahun bersama McLaren. Dengan perjanjian baru ini, Button akan mendapat £85 juta. Beliau memenangi perlumbaan ini di hadapan Alonso dan Vettel, yang menjadi juara buat kali kedua. Di Grand Prix India, ketua pasukan McLaren, Martin Whitmarsh menyatakan bahawa tempoh kontrak baru Button adalah tiga tahun. Button mendapat tempat keempat pada pusingan kelayakan, dan akhirnya mendapat tempat kedua, di belakang Vettel, yang memenangi perlumbaan tanpa menerima sebarang tekanan. Di Abu Dhabi, Button mendapat tempat ketiga, selepas memulakan perlumbaan di tempat yang sama, manakala rakan sepasukan, Hamilton, memenangi perlumbaan ini. Button mengalami masalah KERS yang berulang pada perlumbaan ini, tetapi masih dapat mengekalkan kadar perlumbaan yang baik. Pada perlumbaan penutup tirai musim ini di Grand Prix Brazil, Button memulakan perlumbaan di hadapan Hamilton, di tempat ketiga, dan menamatkan perlumbaan di tempat yang sama, di belakang kedua-dua pemandu Red Bull dan memintas Alonso pada pusingan ke-62. Hasilnya, Button mendapat tempat kedua dalam kejuaraan dan berada di belakang Vettel sebanyak 122 mata. Pada tahun 2011, Button memenangi tiga perlumbaan Grand Prix, menetapkan tiga pusingan terpantas dan manamatkan perlumbaan di podium sebanyak dua belas kali.
Jalan Negeri Kedah K643
Senarai simpang
Kesemua bahagian laluan negeri ini terletak di Daerah Kuala Muda, Kedah, Malaysia.
Jenson Button
2012
thumb|left|Button pada sesi latihan kedua di [[Grand Prix Malaysia 2012.]] Button kekal bersama McLaren untuk musim 2012, dan sekali lagi menjadi rakan sepasukan Hamilton. Button melayakkan diri di tempat kedua, di belakang Hamilton, sebelum memenangi perlumbaan pembuka tirai musim ini di Australia. Button sekali lagi melayakkan diri tempat kedua, di belakang Hamilton pada perlumbaan berikutnya di Malaysia, namun menamatkan perlumbaan di tempat ke-14 selepas berlanggar dengan pemandu HRT, Narain Karthikeyan dan kekurangan cengkaman pada kereta Button. Button kemudiannya mendapat tempat kedua di China dua minggu kemudian.
thumb|right|Button di [[Grand Prix Monaco 2012]]
thumb|left|Button di [[Grand Prix Amerika Syarikat 2012]] Di Grand Prix Singapura, Button melayakkan diri di tempat keempat dan menamatkan perlumbaan di tempat kedua selepas Vettel memenangi perlumbaan ini apabila kereta Hamilton mengalami kegagalan kotak gear. Button melayakkan diri di tempat ketiga di Jepun di belakang kedua-dua pemandu Red Bull, tetapi dikenakan penalti lima-petak kedudukan kerana menukar kotak gear, oleh itu Button jatuh ke tempat kelapan. Beliau akhirnya mendapat tempat keempat selepas Felipe Massa memintas Button ketika beliau berada di pit, dan beliau juga gagal untuk memintas Kamui Kobayashi sebelum akhir perlumbaan. Button memulakan perlumbaan di tempat kesebelas di Grand Prix Korea, tetapi terpaksa bersara daripada perlumbaan selepas dilanggar oleh Kobayashi. Di Grand Prix India, Button menduduki tempat kelima di belakang rakan sepasukan, Hamilton. Beliau memulakan perlumbaan di tempat keenam di Grand Prix Abu Dhabi, dan mendapat tempat keempat selepas dipintas oleh Sebastian Vettel pada saat-saat akhir. Beliau memenangi perlumbaan ketiganya pada musim ini pada perlumbaan penutup tirai di Brazil. Ia merupakan kemenangan yang ke-15 dalam kerjayanya, dan akhirnya Button menamatkan musim di tempat kelima dalam kejuaraan, hanya beberapa mata di belakang rakan sepasukannya.
Kehidupan peribadi
Seperti kebanyakan pemandu Formula Satu, Button juga menetap di Monaco, bagaimanapun tinggal di Guernsey selama 18 bulan sebelum kembali ke Monaco pada 2012. Beliau juga mempunyai rumah di UK dan Bahrain. Button mempunyai beberapa koleksi kereta, termasuk Nissan GT-R, VW Campervan 1956, Honda S600 dan Mercedes C63 AMG, termasuk beberapa kereta Ferrari (termasuk sebuah kereta Enzo) dan kereta kejuaraannya, Brawn BGP 001. Beliau akan melelong kereta Ferrari Enzo kepunyaannya di sebuah lelongan. Sebelum ini, beliau dimiliki sebuah Honda NSX Type R yang berwarna biru, dan sebuah Bugatti Veyron. Beliau dahulunya bertunang dengan pelakon dan penyanyi, Louise Griffiths, sebelum memutuskan hubungan lima tahun mereka pada bulan Mei 2005. Button kini berpancaran dengan model berketurunan Argentina-Jepun, Jessica Michibata, sejak tahun 2009. Button juga merupakan duta jenama untuk Head & Shoulders, dan telah muncul dalam kempen pengiklanan bagi syarikat itu. Button juga melibatkan diri dalam badan amal melalui Amanah Jenson Button. Ditubuhkan pada bulan Mac 2010, amanah tersebut memberikan sumbangan kepada beberapa badan kebajikan. Setiap tahun, badan amal tersebut akan memilih dan menamakan penerima yang menerima bantuan. Pada 5 September 2011, Button membuka sebuah restoran di Beulah Street di Harrogate yang dipanggil Victus, tetapi ia ditutup selepas beroperasi kurang daripada setahun.
Ringkasan kerjaya
* Musim sedang dijalankan.
Keputusan lengkap Formula Satu
(kunci) Tebal - Petak pertama Condong - P.Terpantas ‡ Separuh mata diberikan kerana kurang daripada 75% jarak perlumbaan dilengkapkan.
† Tidak menamatkan perlumbaan, namun diklasifikasikan kerana melengkapkan lebih daripada 90% jarak perlumbaan.
* Musim sedang dijalankan.
Taman China Lan Su
Taman China Lan Su, dahulunya Taman China Klasik Portland dan Taman Orkid Kebangkitan, ialah taman Cina berdinding yang melampirkan blok bandar penuh, kira-kira 40000 sqft di kawasan Chinatown kejiranan Pekan Cina Pekan Lama di Portland, Oregon, Amerika Syarikat. Taman ini dipengaruhi oleh banyak taman klasik yang terkenal di Suzhou.
Sejarah
Pada awal 1980-an, usaha telah dimulakan untuk membina taman Cina di Portland, dan pada 1988, Suzhou dan Portland menjadi bandar kembar. Datuk Bandar Portland Vera Katz meneruskan usaha tersebut pada tahun 1990-an dan membantu dalam kumpulan bukan untung yang mengendalikan taman dalam mencari tapak taman. Taman ini direka oleh Kuang Zhen, dan dibina oleh 65 tukang dari Suzhou di atas tanah yang didermakan oleh NW Natural dengan pajakan 99 tahun; pecah tanah berlaku pada Julai 1999, dan pembinaan telah siap 14 bulan kemudian dengan kos kira-kira $12.8 juta. 500 tan batu, termasuk batu Gongshi dari Tasik Tai (batu Taihu), dibawa dari China dan digunakan di taman. Pembukaan besar taman itu pada 14 September 2000. Pembinaan tasik tengah telah menimbulkan masalah di beberapa tempoh, seperti kebocoran dan satu kes di mana tiga pengunjung jatuh ke dalamnya.
Pada tahun 2010, untuk menandakan ulang tahun 10 tahun taman itu, taman itu dinamakan semula kepada Taman Cina Lan Su; dengan Su mewakili Suzhou dan Lan mewakili Portland.
Ciri
Kira-kira 90% daripada tumbuhan yang dipaparkan di taman itu ialah tanaman asli China. Bagaimanapun, tiada loji dibawa dari China oleh kerana larangan import. Sebaliknya, banyak tumbuhan ditemui di taman dan tapak semaian di Oregon, setelah tumbuh daripada tumbuhan yang dibawa sebelum larangan import. Beberapa tumbuhan di taman itu berumur 100 tahun. Terdapat lebih seratus pokok, orkid, tumbuhan air, saka, buluh, dan pokok renek yang luar biasa terletak di seluruh taman. Secara keseluruhannya terdapat lebih daripada 400 spesies. Ciri yang dominan ialah Lake Zither buatan di tengah-tengah taman.
The Pirate's Gold
The Pirate's Gold merupakan filem senyap Amerika Syarikat 1908 yang diarahkan oleh D. W. Griffith.
Sekolah Dasar Swasta Kristen Berkat
Sekolah Dasar Swasta Kristen Berkat atau nama ringkasnya SDS Kristen Berkat, merupakan sebuah Sekolah Dasar Swasta Swasta yang terletak di Jln.Raya Jatinegara Timur 89, Jakarta Timur, Indonesia.
Sekolah Dasar Swasta Kristen Berkat memiliki kod NPSN 20108436 dan kod NSS 104016403030. Pada 2010, SDS Kristen Berkat memiliki 42 pelajar lelaki dan 34 pelajar perempuan, menjadikan jumlah keseluruhan murid seramai 76 orang. Ia mempunyai seramai 10 orang guru.2010
Sejarah
SD Kristen Berkat berdiri sejak 1972 dan terus konsisten melayani pendidikan di indonesia dengan visi "iman,moral dan intelektual" SD Kristen Berkat founded in 1972 and since then consistently serving the country in education with vision "faith, character and intellectual".
SD Kristen Berkat dikenal memiliki kurikulum yang menyeimbangkan antara intelektual dan karakter, dengan penekanan pada nilai nilai : integritas, belajar seumur hidup, kerendahan hati, kreativitas dan pelayanan. SD Kristen Berkat known for its balance curricullum which nurture both intelectual and character, with emphasize on these values: integrity,long life learning,humility,creativity, and service.
Sekolah Dasar menawarkan dua jenis kelas, Nasional dan Internasional sejak tahun 2010. The school offers 2 classes : National and International since 2010.
Setiap tahunnya tersedia beasiswa untuk siswa tidak mampu yang lulus ujian penerimaan. The school provides scholarship based on competency test every year.
Pencapaian
-Terakreditasi "A" Sangat Baik oleh  Departemen Pendidikan Indonesia ( periode 2011 sampai 2016) -Peserta Hari Anak Internasional di Taman Ismail Marzuki yang diresmikan oleh Mentri Wanita dan Anak Anak ibu Linda Gumelar. 2011. -International Children Day Participant ,innaugurated by Ministry of Women And Children, Linda Gumelar. -I'm A Star - Multi talents competition. 2012.
Kampung Kubang Ikan, Kuala Terengganu
Kampung Kubang Ikan merupakan sebuah kampung yang terletak di Kuala Terengganu, dalam negeri Terengganu Darul Iman, iaitu sebuah negeri di timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.
Terengganu merupakan sebuah negeri yang mempunyai sultan dan salah sebuah negeri yang membentuk negara Malaysia. Ia juga dikenali dengan gelaran Terengganu Darul Iman. Terdapat banyak pulau peranginan yang terletak berhampiran pantai Terengganu, seperti Pulau Kapas, Pulau Redang, Pulau Perhentian Besar, Pulau Perhentian Kecil dan Pulau Tenggol. . Terengganu terkenal dengan hidangan nasi dagang, dan keropok lekor.
Mat Lanun
Mat Lanun merupakan sebuah filem Melayu yang diterbitkan di Singapura pada tahun 1968. Filem Mat Lanun diterbitkan dalam bentuk filem hitam putih tanpa warna.
Masa (kumpulan muzik)
Kumpulan Masa, juga dikenali sebagai Masa Scarecrow merupakan sebuah kumpulan rock yang terkenal dan berjaya pada lewat 80-an hingga awal 90-an. Berasal dari Kuantan, Masa merupakan salah satu gergasi rock dari negeri Pahang selain Dinamik, Meditasi dan Melissa. Kumpulan ini popular dengan beberapa lagu hit antaranya Patahnya Sayap Malam, Amanda Gadisku dan Persandingan Abadi.
Kait-Kait Baru, Bati-Bati, Tanah Laut
Kait-Kait Baru merupakan sebuah desa di Kecamatan Bati-Bati, Tanah Laut, Kalimantan Selatan, Indonesia.
Mat Lanun
Filem Mat Lanun diarah oleh pengarah Nordin Ahmad dan Mat Sentol pada 1968.
Ringkasan
Mat diculik oleh sekumpulan lanun dan dikerah menjadi tukang masak. Mat mula mempraktikkan jampi ajaib dari kitab kecil ditemuinya. Mat yang turut serta dalam aktiviti menculik anak dara orang telah membawa lari anak dara ketua kampung,Siti Mariam. Pemuda kampung telah berjaya menangkap Mat dan memaksanya membawa mereka ke tempat persembunyian lanun.
Pelbagai peristiwa lucu dan tak masuk akal terjadi dalam filem ini seperti pokok lain tapi menghasilkan buah yang lain.
Kronologi
Filem ini adalah sequel kepada Mat Bond dan Mat Raja Kapor. Meskipun banyak membuat magik didalam filem ini, tajuk Mat Lanun telah dipilih dan filem Mat Magic hanya dikeluarkan pada 1971.
Masa (kumpulan muzik)
Sejarah Awal
Kumpulan Masa telah ditubuhkan pada tahun 1986 di Kuantan, Pahang dan pada asalnya mereka menggunakan nama Red Daim Yo. Pada awal penubuhannya, kumpulan ini dianggotai oleh Syamsul (vokal), Lan (gitar), Rohaizad (gitar), Madi (bass) dan Azmi (dram). Kemudian, Red Daim Yo telah mengalami pertukaran anggota dengan kemasukan Zul (vokal) dan Jaidi (dram) untuk menggantikan tempat Syamsul dan Azmi. Pada ketika itu, kumpulan ini sering mempersembahkan lagu cover dari beberapa kumpulan rock dari luar negara, antaranya Black Sabbath, Michael Schenker Group, Loudness, Whitesnake dan Mr. Big.
1988-1989 : Juara Muzik Tenggara, "Masa Scarecrow", Pertukaran Anggota & Album Pertama
Pada tahun 1988, satu pertandingan muzik paling berpestij di Pahang telah diadakan buat pertama kalinya di bawah biayaan kerajaan negeri iatu Pertandingan Juara Muzik Tenggara. Menerusi pertandingan ini, Red Daim Yo yang ketika itu sudah menukar nama kepada Scarecrow telah menggondol tempat ketiga di belakang Eye's Killers (juara) dan Aces (naib juara). Dengan kejayaan tersebut, jalan Scarecrow terbuka luas apabila mereka telah ditawarkan kontrak oleh syarikat rakaman yang berpusat di Seremban, Negeri Sembilan iaitu Mutiara Records untuk merakamkan album War Rock 3 bersama-sama dengan kumpulan-kumpulan finalis Juara Muzik Tenggara. Pada masa yang sama, Scarecrow juga dihampiri oleh sebuah syarikat rakaman baharu yang berpangkalan di Kuala Lumpur iaitu Perdana Muzikal Industri atau lebih dikenali sebagai PMI. Atas nasihat rakan-rakan, Scarecrow mengambil keputusan untuk menandatangani kontrak sebagai artis rakaman pertama di bawah label PMI. Pada saat ini, Jaidi tidak dapat meneruskan perjuangan dan tempatnya digantikan oleh Shaiful, rakan mereka dari salah sebuah studio jamming di Kuantan yang juga pemain dram asal kumpulan Bee Tee Five Rockers yang turut bersaing dengan Scarecrow dalam pertandingan Juara Muzik Tenggara. Kemasukan Shaiful telah memberi semangat baru buat kumpulan ini dan mereka sepakat untuk menamakan kumpulan mereka sebagai Masa sekaligus menyahut seruan kerajaan yang menggalakkan kumpulan-kumpulan rock untuk menggunakan nama Melayu. Tidak mahu menimbulkan kekeliruan dalam kalangan peminat, mereka juga telah mengekalkan nama Scarecrow di belakang nama Masa kerana nama Scarecrow telah dikenali ramai ketika mereka masih lagi berada di Kuantan.
Namun sebelum mereka berhijrah ke Kuala Lumpur untuk memulakan sesi rakaman, Rohaizad telah mengundurkan diri, meninggalkan Zul, Lan, Madi dan Shaiful yang masih bersemangat untuk meneruskan perjuangan muzik Masa. Atas faktor kekangan masa, sesi rakaman diteruskan dengan hanya Lan merupakan satu-satunya gitaris Masa.
Ketika proses rakaman album pertama Masa sedang dijalankan, Masa sangatlah bertuah kerana mereka mendapat tajaan dari sebuah syarikat rokok terkenal iaitu Kingsway dan juga tajaan pakaian dari syarikat pakaian terkenal iaitu Lee.
1990-1991 : Doktrin Metos & Juara Lagu '91
Kejayaan album pertama Masa telah menaikkan lagi semangat mereka untuk terus memperjuangkan irama rock tanah air. Dengan kejayaan tersebut, PMI telah memberi tawaran kepada Masa untuk menghasilkan album kedua di bawah label tersebut. Untuk memantapkan lagi susunan muzik mereka, Masa telah membawa masuk bekas gitaris kumpulan Mentari dan Hijrah, Mazwan Malek sebagai gitaris 2nd lead untuk kumpulan tersebut menjadikan Masa kembali berlima setelah setahun mereka mencipta nama dalam industri muzik.
Dengan khidmat Usop Kopratasa selaku penerbit, Masa telah menyusun sendiri muzik mereka dan hasilnya, album kedua mereka yang diberi judul Doktrin Metos mendarat di pasaran pada akhir tahun 1990. Album ini tetap menggunakan corak muzik yang sama seperti album pertama mereka iatu Hard Rock, Rock n Roll,dan Slow Rock yang cukup lunak. Album kedua Masa menampilkan lagu hit mereka, Patahnya Sayap Malam ciptaan Awang BPR dan Ainol Jamal (Zur'Ain). Berbanding album pertama, album kedua Masa ternyata lebih meletup apabila mencatatkan jualan menghampiri 200,000 unit sekaligus menjadikan kumpulan Masa sebagai kumpulan rock paling popular dari Pahang. Populariti Masa pada waktu ini melonjak dengan begitu mendadak sehinggakan lagu hit mereka terpilih sebagai finalis Anugerah Juara Lagu ke-6 di mana pada tahun itu kesemua finalisnya terdiri daripada kumpulan-kumpulan rock dan penyanyi rock solo.
Atas kejayaan yang cukup membanggakan melalui album Doktrin Metos, sekali lagi PMI memberi peluang kepada Masa untuk merakamkan album ketiga yang juga album terakhir mereka berjudul Masa III - Rhythm Mix. Seperti album Doktrin Metos, album ini masih menggunakan khidmat Siso Kopratasa dan susunan muzik diolah sepenuhnya oleh mereka sendiri. Album ini turut menampilkan kematangan Masa sendiri dalam penciptaan lagu dan penyusunan muzik Masa sendiri dengan sedikit sebanyak menambah elemen-elemen Funky dan "power ballad" yang lebih progesif di dalam lagu-lagu mereka. Album Masa III berada di pasaran pada tahun 1992.
1993 : Kejatuhan Industri Rock
Tahun 1993 merupakan tahun kejatuhan industri muzik Rock Malaysia dan kumpulan Masa juga tidak terlepas dari dibelenggu zaman kejatuhan muzik rock pada tahun 1993. Ini kerana syarikat rakaman mereka, PMI terpaksa melepaskan kumpulan Masa dan beberapa kumpulan yang lain yang dibawah naungan PMI dan Varia Muzik seperti Gamma, Meditasi, Arena dan lain-lain. Tambahan pula, keadaan pada waktu itu semakin kritikal apabila syarikat rakaman gagal untuk menjelaskan status sebenar kumpulan Masa. Bimbang jika pihak PMI akan mengambil tindakan ke atas kumpulan Masa jika kumpulan ini menyertai syarikat rakaman lain, kumpulan ini mengambil keputusan untuk pulang ke Pahang. Pada waktu ini juga, sebuah syarikat rakaman yang bernama Waris Production telah menawarkan projek album kepada vokalisnya, Zul yang bergerak secara solo pada waktu itu untuk projek album solo Zul yang diterbitkan oleh Usop Kopratasa, dengan rancangan untuk menggunakan anggota Masa sendiri sebagai pemuzik untuk projek album solo Zul. Sayangnya, album ini tidak sempat untuk menjalani sebarang sesi rakaman disebabkan dua tragedi berasingan yang berlaku kepada dua anggota Masa iaitu Zul dan Lan.
Surau Abu Bakar Ali Bashah
Surau Abu Bakar Ali Bashah merupakan sebuah Surau yang terletak dalam daerah Hulu Selangor, Selangor, Malaysia. Ia menjadi pusat ibadat bagi masyarakat setempat.
Latar belakang
Surau Abu Bakar Ali Bashah terletak di kedudukan Latitud 3 darjah, 26 minit, 14 saat Utara dan Longitud 101 darjah, 32 minit, 40 saat Timur. Arah kiblatnya adalah pada 292 darjah, 24minit, 47 saat.
Bahasa Mangoli
Bahasa Mangoli ialah bahasa di bawah keluarga bahasa Sula yang dituturkan terutamanya di Pulau Mangoli di Indonesia.
1333
1333 merupakan tahun biasa yang bermula pada hari Jumaat dalam kalendar Gregory.
Enceladus (bulan)
Enceladus (en-sel'-ə-dəs, IPA, Greek Εγκέλαδος) ialah bulan Zuhal ke-6 terbesar, ditemui pada 1789 oleh William Herschel. Kapal angkasa Voyager pada awal 1980-an mendapati diameter Enceladus cuma 500 km, satu persepuluh bulan terbesar Zuhal, Titan, dan ia memantulkan hampir semua cahaya matahari yang mengenainya. Walaupun saiznya kecil, Enceladus mempunya jenis permukaan yang pelbagai daripada permukaan berkawah yang banyak dan tua hingga bentuk muka bumi yang dibentuk oleh tektonik muda.
Pada 2005, Cassini mula melintas terbang Enceladus. Kuar ini menemui bukti kewujudan air di Enceladus, kepulan kaya-air yang meletus dari kawasan kutub selatan bulan ini. Kriovolkano meledakkan jet wap air ala-geiser, bahan meruap lain, dan pepejal seperti hablur natrium klorida dan ais ke angkasa, berjumlah lebih kurang 200 kg sesaat. Sebahagian air ini jatuh kembali ke permukaan sebagai "salji".
Penemuan ini, dan kehadiran pengeluaran haba dalaman menandakan bahawa Enceladus, dan daerah kutub selatan khususnya, masih aktif secara geologi kini. Enceladus ialah salah satu daripada tiga jasad sistem suria (bersama dengan bulan Musytari Io dan bulan Neptun Triton yang letusan aktifnya dapat diamati. Pada 2014, NASA melaporkan bukti adanya lautan bawah tanah air cecair besar di kutub selatan Enceladus dengan ketebalan kira-kira 10 km telah dijumpai oleh Cassini.
Buis-sur-Damville
Buis-sur-Damville ialah komun di jabatan Eure di Haute-Normandie di utara Perancis.
Rəhimli, Gadabay
Rəhimli merupakan sebuah kampung yang terletak di daerah Gadabay, Azerbaijan.
Kejohanan Remaja B-16 AFF 2019
Kejohanan Remaja B-16 AFF 2019 ialah merupakan edisi ke-14 Kejohanan Remaja B-16 AFF, sebuah kejohanan bola sepak remaja bawah 16 tahun yang dianjurkan oleh ASEAN (AFF) yang akan diadakan di Thailand pada 27 Julai hingga 9 Ogos 2019.
Sebanyak 12 pasukan akan bermain dalam kejohanan ini, dengan pemain yang dilahirkan pada atau selepas 1 Januari 2004 layak menyertai. Setiap perlawanan mempunyai tempoh 80 minit, terdiri daripada dua bahagian selama 40 minit.
Pasukan
Semua dua belas ahli persatuan Persekutuan Bola Sepak ASEAN akan menghantar satu pasukan untuk penyertaan di kejohanan ini.
Venue
Perlawanan ini dimainkan di dua tempat di Chonburi, Wilayah Chonburi: Stadium Kampus Chonburi dan Stadium Chonburi (di Mueang Chonburi).
Pegawai
Pengadil
Penolong Pengadil
Skuad
Pemain yang lahir pada 1 Januari 2004 hingga 31 Disember 2005 layak bersaing dalam kejohanan ini, dengan maksimun skuad 23 pemain.
Peringkat Kumpulan
Dua pasukan teratas setiap kumpulan mara ke separuh akhir.
Kumpulan-kumpulan tersebut ditentukan melalui pungutan mata (3 mata untuk menang, 1 mata untuk seri, 0 mata untuk kekalahan). Jika terikat pada mata, pemecah seri digunakan dalam perintah yang berikut:
Peringkat kalah mati
Dalam peringkat kalah mati, hanya penalti digunakan untuk menentukan pemenang jika perlu, tiada masa tambahan.
Kedudukan Akhir
Kedudukan berdasarkan keputusan keseluruhan perlawanan, jika kemenangan pada penalti, keputusan hanya dicatatkan sebagai seri.
Liang Anggang, Bati-Bati, Tanah Laut
Liang Anggang merupakan sebuah desa di Kecamatan Bati-Bati, Tanah Laut, Kalimantan Selatan, Indonesia.
1334
1334 merupakan tahun biasa yang bermula pada hari Sabtu dalam kalendar Gregory.